Taxikørsel - opslag af ekstra taxibevilling 
Sagsfremstilling 
21.                 Taxikørsel - opslag af ekstra taxibevilling - Åbent 
  
  
SAGENS INDHOLD 
På det seneste Taxiudvalgsmøde 11. februar 2015 blev antallet af taxibevillinger drøftet. Teknik- og Miljøudvalget 
skal tage stilling til, om [adresse] skal udbyde flere bevillinger. 
 
 
Abelone Danielsen i Hadsten ønsker at få tildelt yderligere en taxibevilling, så der i alt er ni taxibevillinger i Hadsten-området.
Abelone Danielsen begrunder ønsket med, at der i perioder er stort pres på de nuværende vogne, og at en ekstra vogn i 
Hadsten-området vil medvirke til et fortsat højt serviceniveau i området. 
 
 
På Taxiudvalgsmødet gav Hinnerup Taxa og Hammel Taxi udtryk for, at der ikke er behov for flere taxibevillinger i 
Favrskov Kommune. Hammel Taxi valgte ikke at forlænge tre taxibevillinger, som udløb december 2014. 
  
VURDERING 
Teknik og Kultur vurderer, at opslag af en ekstra taxibevilling til primært at dække den østlige del af kommunen, vil 
kunne dække behovet. Vurderingen bygger på, at Abelone Danielsen har så stor efterspørgsel på kørsel, at man vil kunne 
bruge endnu en taxi-bevilling. Det samlede antal taxibevillinger i [adresse] vil herefter være 21 bevillinger.  
  
De nuværende 20 aktive bevillinger i [adresse] fordeler sig geografisk som følger: 
  
1. Hinnerup-området: 4 bevillinger 
2. Hammel-området: 6 bevillinger 
3. Hadsten-området: 8 bevillinger 
4. Ulstrup-området: 2 bevillinger. 
  
ØKONOMI 
Ingen for Favrskov Kommune. 
  
INDDRAGELSE 
 
Teknik- og 
Miljøudvalget 
2. marts 2015 
Sagsnr. 710-2009-
7253 
Dok.nr. 710-2015-
37669 
Sagsbehandler 
DPPELU 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om taxikørsel 
Taxiudvalget ønskede, at Teknik og Kultur skulle udarbejde et dagsordenspunkt til Teknik- og Miljøudvalget med 
vurdering og indstilling omkring opslag af yderligere en taxibevilling til primært at dække den østlige del af 
kommunen. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
 
 
1.    At godkende opslag af en ledig taxibevilling til primært at dække den østlige del af kommunen. 
  
BESLUTNING 
  
  
  
Teknik- og Miljøudvalget, 2. marts 2015: 
Fraværende: Klavs Lind 
  
Godkendt. 
